cyanic-selkie/wikianc huggingface dataset:
Heksogen
Historie
Heksogen ble først fremstilt for medisinske formål av den tyske kjemikeren Georg Friedrich Henning i 1898. I hans patent fra 1916 foreslår han at det kan brukes som komponent i røyksvakt krutt. Det tyske forsvaret begynte å undersøke heksogen i 1920. Under 2. verdenskrig ble det utviklet flere forskjellige produksjonsprosesser for heksogen. En metode som ble oppfunnet nesten samtidig og uavhengig av hverandre i Tyskland og Canada, var å reagere eddiksyre-anhydrid (acetic anhydride) med paraformaldehyd og ammoniumnitrat. Denne metoden ble kalt for E-metoden av tyskerne, etter den tyske kjemikeren Ebele som oppfant den. En annen metode som også ble oppfunnet av tyske kjemikere var den såkalte K-metoden. Denne metoden innebærer å tilsette ammoniumnitrat til heksametylentetramin-/salpetersyreblandingen. En tredje metode ble kalt for W-salz. I denne metoden reageres sulfaminsyre med formaldehyd og salpetersyre. Betegnelsen RDX ble brukt av britene som et kodeord, og står for Research Department Explosive. Det ble produsert ca.22 100 tonn heksogen per måned av USA og Tyskland til sammen under 2. verdenskrig. USA produserte ca.15 000 tonn per mnd. og Tyskland ca.7 100 tonn per. mnd. I 1941 hadde Storbritannia kapasitet til å produsere 284 tonn pr. måned. I 1942 ble det estimert at Royal Air Force i England hadde et behov for 53 000 tonn per år. Engelskmennene sendte derfor en forespørsel til USA og Canada om å forsyne dem med 200 tonn heksogen pr. dag. Heksogen ble adoptert som standard sprengstoff i torpedoer og miner.
Verdenscupen i hurtigløp på skøyter 2007/08 – Verdenscup 3
Tredje runde av verdenscupen i hurtigløp på skøyter 2007/08 ble avholdt i Kolomna kunstisbane i Kolomna, Russland lørdag den 1. og søndag den 2. desember 2007.
Dette verdenscupstevnet skulle opprinnelig ha blitt avholdt i Moskva grunnet i bygningsmessige problemer i skøytehallen Krylatskoje. Det var om lag 5 000 tilskuere hver av dagene.
5000 meter kvinner
Vinneren av Divisjon B ble Gretha Smit fra Nederland med tiden 6.53,63 som er 4 hundredeler bedre enn vinneren av Divisjon A, Martina Sáblíková fra Tsjekkia.
Birger Meidell
Birger Øivind Meidell (født 4. februar 1882 i Bergen, død 29. januar 1958) var en norsk forsker og politiker (Nasjonal Samling). Han var konstituert sosialminister fra 25. september 1940 til 25. september 1941.
Bakgrunn
Birger Meidell studerte i Norge, Tyskland og Frankrike, og tok forsikringseksamen ved universitetet i Göttingen i 1906.
Nasjonal Samling, annen verdenskrig
Meidell ble medlem av Nasjonal Samling i 1930-årene. Han var en av dem som Vidkun Quisling annonserte som medlemmer av en påtenkt regjering i sin radiotale under den tyske invasjonen 9. april 1940. Meidell ble da nevnt som Kirke- og undervisningsminister.
Umiddelbart etter Quislings statskupp 9.april la Meidell opp til en bredt utformet strategi for NS-herredømme i det norske samfunnet. Hans hovedidé var å vinne arbeiderne for NS og for nasjonalsosialismen. 25. september 1940 ble han utnevnt til «kommissarisk statsråd» og leder av Sosialdepartementet. I november 1940 fikk han innført en lov om arbeidsledighetstrygd, en bearbeidelse av den loven Stortinget hadde vedtatt i 1938, men som ble suspendert våren 1940. Hans strategi for å etablere kontroll over Arbeidernes Faglige Landsorganisasjon møtte sterk motstand i den NS-fiendtlige del av fagbevegelen.
Etter hvert kom Meidell i konflikt med Josef Terbovens Reichskomissariat over spørsmålet om økt lønn til arbeiderne. Han fikk også motstand for sitt forsøk på å føre en uavhengig politikk overfor fagforeningene fra Quisling og den fløyen i NS som ivret for en overtagelse av alle samfunnsfunksjoner med makt.
Meidell trakk seg som kommissarisk statsråd i september 1941 og ble deretter direktør i Norges Brannkasse.
Etter krigen
I 1946 ble Meidell dømt til livsvarig tvangsarbeid for landssvik. Han ble benådet tre år senere.
Frelserens evangelium
Manuskriptet ble innkjøpt av museet i 1967, men ble ikke behandlet av konservatorer før i 1991. Manuskriptet er brannskadet, og er antagelig fra 500-tallet. Selve teksten er imidlertid eldre, og man har anslått en datering mellom år 150 og 200. Teksten er bare kjent i utdrag, og den første kjente siden er paginert som 97. Manuskriptet har imidlertid sannsynligvis bestått av flere tekster, og det er ikke mulig å si hvor langt evangeliet opprinnelig har vært.
Teksten i fragmentet inneholder en avskjedstale av Jesus, lagt til tiden mellom avskjedsmåltidet skjærtorsdag og korsfestelsen. Disiplene får deretter en visjon av Jesus på en himmelsk trone. Her i himmelen ber Jesus om å få slippe døden på korset. Det påfallende med manuskriptet er at Jesus begrunner dette med at han vil at det jødiske folket skal slippe skyld og dom. Fragmentet avsluttes med en rekke «Jeg er..»-utsagn av Jesus til disiplene, og en trøste-tale rettet mot korset.
En oversettelse av Einar Thomassen ble utgitt i samlingen Apokryfe evangelier i serien Verdens Hellige Skrifter i 2001. Denne oversettelsen bygger på professor Stephen Emmels korrigerte forståelse av teksten, som i 2001 ennå var upublisert, men som ble utgitt året etter.
Oksygenforbrenning
Oksygenforbrenning er fusjonsprosesser i en massiv stjerne der oksygen fusjonerer til silisium og svovel, samt mindre mengder fosfor og magnesium, som akkumuleres i stjernens sentrum. Oksygenforbrenningen finner sted i stjerner > 8–11 M☉ når de har est opp til røde superkjemper og starter når temperaturen når 1,9 milliarderK. En stor del av energien som frigjøres ved oksygenfusjonen frigjøres i form av nøytrinoer. Nøytrinoutstråling frigjør hele 160,000 ganger mer energi enn varmeutstrålingen. Det gjør at stjernens forbrenningshastighet øker markant ettersom strålingstrykket, som forhindrer stjernen i å kollapse, ikke øker i samme takt som forbrenningen. Stjernens oksygenkjerne forbrennes raskt og allerede etter ca. 36nbsp;år er temperaturen i kjernen tilstrekkelig høy til at silisiumforbrenning kan starte dersom stjernen er tung nok.
Grimo
Grimo er ei bygd i Ullensvang kommune i Vestland. Bygdesamfunnet ligger på vestsiden av Sørfjorden innerst i Hardangerfjorden nær Folgefonna. 5777 Grimo grenser i nord mot Utne og i sør mot Aga. Bygda er en viktig del av jordbrukskommunen Ullensvang. Ca. 10 % av innbyggerne i kommunen bor i Grimo. Barne- og ungdomsskolen for vestsiden av Sørfjorden, Hauso barne- og ungdomsskule, ligger i Grimo.
Klimatiske forhold sammen med det rike jordsmonnet gir grunnlag for dyrking av frukt av høy kvalitet. Moreller, epler, plommer og pærer er de viktigste, mens jordbærproduksjonen har hatt en tilbakegang.
På Haustveit er det registrert viktige helleristninger fra steinalderen, cirka 100 meter over dagens vannstand. Nesten all næring i dag er fruktbasert mens det tidlig på 1900-tallet var registrert en rekke næringer som ysteri, hotell og bryneproduksjon.
Frå sør til nord består 5777 Grimo av disse grendene: Velure (under Velurenuten 1 335 moh.), Hetleflot, Jåstad (Jåstadnuten 1 393 m), Brandstveit (under Hausanutvatnet 1 010 m), Haustveit, Hauso, Årekol, Grimo (under Grimsnuten 1 233m), Langesæter og Trones.
I den brattlendte bygda er det en rekke bekker og elvefar som viktige element i den pittoreske naturen. God og spredd vanntilførsel er også viktig for produksjon av kvalitetsfrukt. Elvefara har lokale navn som Grimelva, Skotabekken, Nordalsbekken, Hauselva, Haustveitelva, Frederiksbekken, Branstveitelva og Mearebekk.
Fondal gård
Fondal gård er en karakteristisk nordlandsgård fra ca. 1880 med nesten intakte bolighus. Gården ligger i Fonndalen på sørsiden av Holandsfjorden i Meløy kommune i Nordland. Gården har betydelig miljømessig verdi, og er en viktig kilde til kunnskap om byggeskikken i landsdelen. Den har hatt en viktig funksjon som losjisted for turister i Saltfjellet og på Svartisen, og motsvarer Vestlandets trehoteller i sveitserstil fra samme periode. Ingen annen gård med tilsvarende funksjon er bevart i Nordland.
Sabine Land
Sabine Land er et landområde på det sentrale Spitsbergen, innerst i Isfjorden på Svalbard. Sabine Land utgjør det tynne landområdet mellom Isfjorden i vest og Storfjorden i øst, som forbinder det sørlige og nordlige Spitsbergen med hverandre. I vest ligger Bünsow Land.
Landområdet er moderat kupert og når opp i drøye 1000 moh med Langtunafjella. Mot sør ligger Nordenskiöld Land, og mot nord Olav V Land. Det er ingen bosettinger i området, men en rekke scooterløyper og fritak i den vestlige delen for meldeplikt for Sysselmannen ved ferdsel. Denne delen tilhører Sassen-Bünsow Land nasjonalpark.
Fondal gård
Adkomst
I sommersesongen går Skyssbåten «Isprins» fra Holandsvika kai til Svartisen turistsentrum. Kaien ligger ved fylkesvei 17, rundt 1 km vest for turistinformasjonen på Holand rasteplass.
Jackson State University
Jackson State University er et delstatseid universitet i Jackson i delstaten Mississippi, USA, ikke langt fra Jackson International Airport. Det ble grunnlagt i 1877 av baptister som Natchez Seminary og henvendte seg særlig til svarte lærerstudenter. Det er et av de opprinnelige Historiske svarte læresteder i USA.
Fondal gård
Fredning
Gården er fredet av Riksantikvaren i 1997 på bakgrunn av alder, byggeskikk og tidlig turisme, og fredningen omfatter:
Jackson State University
Delstaten overtok som eier i 1940. Jackson State ble kjent i 1970 da politiet skjøt og drepte to studenter på campus under studentopptøyer (Jackson State killings).
Fondal gård
Bærekraftig arealforvaltning
Landbruks-, natur- og friluftsformål samt reindrift (LNFR) er et arealformål i plan- og bygningsloven, definert i § 11-7, pkt. 5. I Fonndalen kommune ble arealplanbegrepet LNFR introdusert i 2013, nærmere bestemt i kommunestyresak 86/13.
Jackson State University
Universitetet er særlig kjent for sine gode studier innen business og IT-fag. Jackson State var også det første av de opprinnelige universiteter for svarte som tilbød Ph.D i business administration.
Ved JSU var det 8 256 studenter og 474 vitenskapelig ansatte i 2006, og skolepengene dette året var US$ 4 224 for studenter hjemhørende i delstaten Mississippi. Studiene tilbys opp til doktorgradsnivå (Ph.D).
Colleger og skoler
Jackson State har følgende colleges med underlagte skoler
Jackson State er den første og hittil eneste av de opprinnelige universiteter for svarte som tilbyr høyere eksamen i meteorologi. Skolen satser spesielt på å bygge opp et fagmiljø for afroamerikanske meteorologer og atmosfærefysikere, som arbeider innenfor både media, private institutter og i embetsverket.
Sabine Land
Den østlige halvdelen av Sabine Land, mot Storfjorden, er ikke vernet på noe vis, og her er det meldeplikt ved ferdsel.
Landområdet er oppkalt etter den irske astronomen og geofysikeren Edward Sabine (1788-1883). Blant stedene hvor han gjorde sine pendelobservasjoner var Norge, Spitsbergen og Øst-Grønland i 1823.
Kristian Hauger
Kristian «Hauer'n» Asbjørn Hauger (født 24. oktober 1905 i Kristiania, død 18. oktober 1977) var en norsk pianist, komponist og orkesterleder, kjent for å ha skrevet over tusen pop-låter, deriblant Når kastanjene blomstrer i Bygdø Allé, Gudskjelovkvelden og Blåklokker.
Orkesterleder
Han spilte på 1920-tallet i Le Jazzbandette, Famous Players og Pan Jazzorkester, før han ble orkesterleder for Casino Danceband og Bristolorkesteret (1928–30). I hans Kristian Haugers Jazzorkester (1929) spilte Haakon Buntz trompet, Trygve Fjelddalen trombone, Jules de Vries og Erling Gammleng saksofon, Ernst Olsen banjo og Harald Jaang trommer. Vokalisten het Walfred Andresen.
NOPA
Sammen med blant andre Bjarne Amdahl, Willy Johansen, Thode Fagelund og Jolly Kramer-Johansen tok Hauger initiativet til å opprette en forening for å ivareta opphavsrettighetene til slagerkomponister og -tekstforfattere. «NOPA» ble stiftet i 1937; akronymet tar utgangspunkt i ordene «norske populærautorer». Hauger var formann for foreningen i mange år.
Schlagere (utvalg)
Etter lengre studier i klaver utga han i 1927 sin første schlager melodi, Charleston i Grukkedalen. Flere av hans slagere er presentert på utgivelsen Når kastanjene blomstrer (Philips, 1975).
Filmmusikk
Hauger skrev også filmmusikken til En herre med bart, Syndere i sommersol, Bør Børson Jr. (1938-versjonen) og Den forsvundne pølsemaker. Sistnevnte film bød på slageren Pølsemaker, pølsemaker fremført av Leif Juster.
Bokutgivelser
Haugers liv og flere verker er beskrevet i biografien Hauer'n i hundre (Musikkhusets Forlag, 2005), med hjelp av datteren Else-Marie Hauger.
Fondal gård
Bærekraftig arealforvaltning
Når LNFR vedtas som arealplanbegrep i kommunedelplan for Engenbreen, faller muligheten for grus bort.
Bærekraftig arealplanforvaltning av Fonndalen
Da kommunedelplanen for Engenbreen skulle vedtas før sommeren 2018, var innstillingen fra rådmannen arealplanbegrepet fortsatt LNFR som betyr at massuttak av grus ikke aller innenfor arealplanbegreppet. Kommuedelplan for Engenbreen behandler hele området ved Svartisen nasjonalpark under ett. Med Meløy kommunes strategiske oppkjøp av Svartisen AS og Brestua blir det viktigere enn noen gang å se hele området under ett - fra Engenøra via Fonndalen til Rendalsvik. Arealplanbegrepet LNFR er i tråd med reiselivet og opplevelsesbasert næringsliv sine interesser om naturbasert reiseliv. Å ta vare på unik natur blir da et parameter på bærkraftig arealforvaltning. På Nordland fylkeskommunes verdisetting av naturlandskap i Nordland som går fra 1 til 5 og der 5 er best, er verdivurderingen 5 for  Engenøra/Engenbreen og  4 for Fonndalen. 4 står for Stor verdi – Landskap med verdi over gjennomsnittet i regional sammenheng, mens 5 står for svært stor verdi – landskap av nasjonal betydning. Med en felles kommunedelplan for Engenbreen sier kommunen at den ser landskapet som en helhet og innstiller på et arealplanbegrep (LNFR) som tar hensyn til Svartisen gård sine interesser, reiselivets interesser og interessene til opplevelsesbaserte næringer som legger til grunn en bærekraftig bruk av kultur- og naturlandskapet ved Engenbreen.
Cerusitt
Cerussitt, blykarbonat eller blyhvitt, er et mineral som består av blykarbonat (PbCO3), og er en viktig erts for bly. Navnet kommer fra latin cerussa, hvitt bly. Basisk blykarbonat ble først fremstilt av arabisk alkemist, Jabir ibn Hayyan (Geber), i det 8. århundre. Cerussa nativa ble nevnt av Conrad Gessner i 1565, og i 1832 brukte F. S. Beudant navnet cruse på mineralet, mens dagens form, cerussitt, er gitt av W. Haidinger (1845). Gruvearbeideres tidlige navn var blyspat og hvit-bly-erts.
Mathias Sommerhielm
Mathias Otto Leth Sommerhielm (født 22. august 1764 i Kolding i Danmark, død 15. november 1827 i Stockholm) var en dansk-norsk advokat som ble embedsmann og minister i Norge og til sist Norges statsminister i Stockholm.
Geminio Ognio
Geminio Ognio (født 13. desember 1917, død 28. oktober 1990 i Roma) var en italiensk vannpolospiller og svømmer som deltok i de olympiske leker 1948 i London og 1952 i Helsingfors.
Mathias Sommerhielm
Bakgrunn
Mathias Sommerhielm tok juridisk embedseksamen ved Universitetet i København 1782. Han ble prokurator i samme by 1786.
Geminio Ognio
Fire år senere, under OL 1952 i Helsingfors, vant han en olympisk bronsemedalje i vannpolo med det italienske laget som kom på tredjeplass i vannpoloturneringen bak Ungarn og Jugoslavia. Italias resultat i finalerunden som besto av fire lag; 2–7 mot gullvinnerne fra Ungarn og 1–3 mot Jugoslavia og seier over USA med 5–4 fra gruppespillet, et resultat som ble tatt med til finalerunden. Det var 21 lag som deltok i vannpoloturneringen som ble avviklet 25. juli til 2. august 1952. Ognio spilte fire kamper.
Mathias Sommerhielm
Embedsmann i Norge
1789–1797 var han assessor i den norske Overhoffretten. I 1797 ble Overhoffretten opphevet. Fra 1797 til 1801 var han så assessor ved Akershus Stiftsoverrett. I 1801 ble han generalauditør i Norge. I denne egenskap var han med på å få Torkild Gåsdelen dødsdømt og henrettet i 1803. Fra 1803 av var Sommerhielm deputert i kommissariatskollegiet. I 1809–10 var han medlem av regjeringskommisjonen i Norge.
Jacksonville State University
Ved JSU var det 8 957 studenter og 450 vitenskapelig ansatte i 2006, og skolepengene dette året var US$ 5 070 for studenter fra Alabama. Undervisningen gis opp til mastergrad.
Mathias Sommerhielm
Embedsmann i Norge
Fra 1810–1814 av var han amtmann i Smaalenene. Han deltok ved stormannsmøtet på Eidsvoll (ofte kalt Notabelmøtet) den 16. februar 1814. Fra 1814 var Sommerhielm medlem av Regjeringsrådet/statsrådet og sjef for 3. departement (justissaker). Ved Riksforsamlingen var han sammen med Trondhjems stifts biskop Peder Olivarius Bugge og Akershus stifts biskop Bech med i en komite uavhengig av Riksforsamlingen som gjennomgikk representantenes adresser og fullmakter.
Jacksonville State University
Det er 5 colleges ved JSU, med studenttall per 2006:
Mathias Sommerhielm
Minister
Fra 11. november 1814 i det første Wedel-ministeriet var han i perioder justisminister og førstestatsråd, og representerte et svenskvennlig og kongevennlig element i denne.. I tiden fra 1815 til 1822 var han medlem av Statsrådsavdelingen i Stockholm.
Jacksonville State University
Andelen afroamerikanske studenter i 2006 var 23,3 %, mens 1,3 % var asiater og 1,1 % hispanics. Antallet som tok fjernundervisning i 2006 var 2.385.
Mathias Sommerhielm
Minister
Fra 9. juli 1822 frem til sin død var han norsk statsminister i Stockholm.
Jacksonville State University
Studentene kommer særlig fra nordøstre Alabama og nordvestre Georgia, og har de siste 25 årene kommet nesten utelukkende fra de fire delstatene Alabama, Georgia, Florida og Tennessee. Etter hvert har også noe mer studenter fra andre Sørstater kommet til. Studenttallene totalt i 2006 var:
Mathias Sommerhielm
Personlig
Han giftet seg første gang i 1791 med Frederikke Dorothea Sehested. I 1800 giftet han seg for annen gang, nå med Henriette Hermine Fugleberg. I 1819 ble han enkemann for annen gang. Og i 1823 giftet han seg for tredje gang, nå med den svenske grevinne Christine Marie Lewenhaupt.
Jacksonville State University
Totale antall alumni er 52 000, hvorav 34 000 fra Alabama, 8 000 fra Georgia og under 2 000 fra hnhv Florida og Tennessee.
Mathias Sommerhielm
Personlig
Sommerhielm fikk den svenske Serafimerordenen i 1823. Hans våpenplate som ridder henger fortsatt i Riddarholmskyrkan, Stockholm. På platen er malt skjoldet fra det våpenet som faren Otto M. von Sommer var blitt adlet med i 1764 da han fikk slektsnavnet Sommerhielm. Skjoldet er delt av blått og rødt med i 1. felt tre sølv liljer og i 2. felt en gull krone med tre blad og to perler. Hans valgspråk er på et bånd over skjoldet: «Semper idem» (alltid den samme).
Jacksonville State University
Rektor er William A. Meehan, mens styreleder er guvernør i Alabama Bob Riley.
Ekeberg
Ekeberg (i middelalderen kalt Eikaberg) er høydedraget som stiger opp sydøst for Bjørvika i Gamlebyen i Oslo. Særpreget for berget er det langstrakte og helt flate Ekebergplatået som ligger jevnt over ca. 140 moh., mens Ekebergs høyeste punkt ligger 207 moh. og befinner seg på Brannfjellhøyden. Ekebergåsen heller ned mot Oslofjorden i vest med den såkalte Ekebergskråningen, og mot Lodalen i nord med den brattlendte Ekebergskrenten. Riksantikvaren har uttalt følgende om Ekebergs friområder:
''Ekeberg er Oslos største og viktigste fortidsminneområde. Ved Universitetets Oldsaksamlings registreringer i 1972 ble nærmere ett hundre fortidsminner dokumentert innenfor friarealene. Foruten gravhauger finnes det her helleristninger, skålgroper, steinsettinger, oldtidsveier, diabas-brudd, rydningsrøyser og andre dyrkningsspor. Til sammen inngår disse fortidsminnene i et enestående kulturlandskap i sentrumsnære omgivelser som hovedstaden Oslo er alene om i Europa. Ekebergs nasjonale og regionale verneverdi er fra før tilstrekkelig avklart på grunnlag av de fredede objekter alene. Ekebergåsen tilhører det sørøstlige grunnfjellområde og er geologisk meget interessant med svart alunskifer og eruptivganger av lys bergart.''
Beliggenhet
Ekeberg avgrenses av Konows gate og Ryenberget mot nord. Mot vest grenser berget til Grønlia og Kongshavn. Ekebergveien går over hele berget.
De første bosetningene
Arkeologiske funn viser at mennesker har bodd på Ekeberg i 10000 år, 2000 år lenger enn man hittil har visst.
Friluftsliv og idrett
Ekeberg var et populært utfartsområde allerede på 1800-tallet. I 1937 ble området sikret som Oslos største parkområde. Fordi Ekebergsletta ble benyttet til militære formål av den tyske okkupasjonsmakten, ble frimorådene først opparbeidet fra 1947. I 1958 ble Landbruksutstillingen avholdt her. Foruten Sletta omfatter parken Brannfjell og Ekebergskogen (tradisjonelt lokalnavn «Byskauen»). I tilknytning til parken ligger Ballsletta med Ekeberg ridesenter. Tidligere var det her også flere innhegninger med ulike dyrearter, andedam m.m. Til parkområdet hører også Hestehagan, der det er blitt arrangert konserter og andre friluftsarrangementer, og Svenskesletta (kamper mellom norske og svenske styrker i 1567). Her lå den tyske okkupasjonsmaktenes gravlund 1940–45. Ekeberg idrettshall (Ekeberghallen) ble åpnet 1973. Fotballturneringen Norway Cup er arrangert på Ekebergsletta siden 1972. Terrengløpet Ekeberg Norway Cross ble første gang arrangert i 2011. Sletta brukes ellers til seriespill i Oslo fotballkrets, eller bedriftsfotball. Ridebane og tennisbane ved Svenskesletta. Det har også vært mindre anlegg for bueskyting og friidrett i området, og mindre skøytebaner ved Ekeberg og Brannfjell skoler. Lysløype på Brannfjell og søndre del av Sletta.
Bebyggelse
Før opprettelsen av parken ble gårdens jorder vurdert som areal for hovedstadens flyplass. Luftskipet Norge lå fortøyd her før nordpolsferden i 1926. Ekeberg hageby sør for Sletta ble imidlertid påbegynt i mellomkrigstiden. På Nordjordet, en tidligere husmannsplass i skråningen langs Ekebergveien, oppsto det i mellomkrigstiden et kunstnermiljø, av pressen kalt Ekebergkolonien, med Eivind Groven og Ingeborg Refling Hagen som sentrale skikkelser. Boligbyggingen fortsatte etter krigen; da også med blokkbebyggelse (Lille Ekeberg). Ekeberg skole ble åpnet i 1954. Ekebergbanen langs vestsiden av høydedraget ble anlagt 1917, med sidespor mellom Jomfrubråten og Simensbråten 1931–67. Brannfjell ungdomsskole åpnet 1974.
Ekebergrestauranten, i den nordvestlige utkanten av parkområdet, er et av Norges fremste eksempler på funkis-arkitektur. Like ved ligger Sjømannsskolen, og et felt med helleristninger fra bronsealderen.
Folklore
Peter Christen Asbjørnsen gjenforteller sagnet om Ekebergkongen; en huldrekonge som bodde i Ekeberg, og gjerne påtok seg Bernt Ankers skikkelse når han la seg etter kvinnene i Oslo.
Rhinestone
Rhinestone (engelsk; smykkestein eller imitert diamant) kan vise til:
Vagnhärad
Vagnhärad er et tettsted i Trosa kommune i Södermanlands län i Södermanland i Sverige. I 2010 hadde tettstedet 3 324 innbyggere.
Pollokshields
Pollokshieldser et viktoriansk område og tidligere burgh i den sydlige delen av Glasgow i Skottland. I 2008 var innbyggertallet 21 299.
Området ble etablert i 1849 og preges av bebyggelse bestående av eneboliger med hager, men har også flere bygårder. Området fikk status burgh i 1876, men ble innlemmet i det raskt voksende Glasgow i 1891. Flere av villaene er tegnet av Alexander Thomson og også Charles Rennie Mackintosh har tegnet flere bygårder i området.
Rådhuset i Pollokshields ble åpnet i 1890 og er et eksempel på den skotske renessanse.
Rajko Mitić
Rajko Mitić (født 19. november 1922 i Bela Palanka, død 29. mars 2008 i Beograd) var en serbisk fotballspiller som deltok i de olympiske leker 1948 i London og 1952 i Helsingfors.
Mitić vant en olympisk sølvmedalje i fotball i Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de med 3-1 samme resultat som de vant med i semifinalen over Storbritannia. Finalen tapte de med 1-3 til.
Fire år senere, i Sommer-OL 1952 i Helsingfors, vant han sin andre olympiske sølvmedalje. Etter å ha beseiret med 3-1 i semifinalen, tapte Jugoslavia finalen til  med 0-2.
Mitić spilte 59 landskamper og scoret 32 mål for Jugoslavia i perioden 1946–57.
Västerljung
Västerljung er et tettsted i Trosa kommune i Södermanlands län i Södermanland i Sverige. I 2010 hadde tettstedet 398 innbyggere.
Wild Wild West
Wild Wild West er en amerikansk film fra 1999, basert på den originale TV-serien, «The Wild Wild West». Regissør er Barry Sonnenfeld, og blant skuespillerne er Will Smith, Kevin Kline, Kenneth Branagh og Salma Hayek. På samme måte som i TV-serien er det i filmen en mengde avansert, gammeldags teknologi, betegnet som steampunk.
Handling
Filmen er lagt til de amerikanske Sørstatene på 1800-tallet hvor kaptein James West (Will Smith) og Artemus Gordon (Kevin Kline) jakter på General McGrath som er mistenkt for å stå bak ett massemord. Jakten går først til et bordell hvor de prøver (uten hell) å arrestere generalen. Dette fører til et stort slagsmål, og en vogn med nitroglyserin krasjer inn i bygningen og starter en stor brann. Både West og Gordon, sistnevnte utkledd som kvinne, må rømme fra stedet. Senere er West og Gordon i Washington, DC, for å møte Ulysses S. Grant i Det hvite hus. Presidenten informerer dem om at noen av USAs viktigste forskere og vitenskapsmenn på mystisk vis er forsvunnet. Presidenten vil at West og Gordon skal finne ut hva som har skjedd med dem.
Om bord i toget deres, undersøker Gordon og West hodet til en myrdet vitenskapsmann, og de benytter en spesiell projektor til å få frem ett bilde av det siste forskeren så før han døde. På bildet ser de general McGrath og en ledetråd til hvor generalen befinner seg, og dette leder dem til New Orleans. Denne ledetråden fører dem også til doktor Arliss Loveless, en tidligere vitenskapsmann som arrangerer en fest. West tror at en av de kvinnelige gjestene på festen egentlig er Gordon i forkledning, og han gjør en feil som resulterer i de andre gjestene prøver å lynsje ham. I mellomtiden sniker Gordon seg rundt i doktoren herskapshus og kommer over Rita Escobar som sitter fanget, og han klarer å befri henne. Gordon hjelper West å rømme fra lynsjingen, og alle tre flykter med toget deres. På toget spør Rita Escobar om hjelp i å redde faren sin, professor Escobar, en vitenskapsmann som ble kidnappet av general McGrath.
Senere holder Arliss Loveless en demonstrasjon for å vise frem sitt nyeste våpen: en dampdrevet stridsvogn som bruker general McGraths soldater som målskive under en demonstrasjon, noe som gjør McGrath veldig sint. Når McGrath krever en forklaring blir han skutt av doktoren og forlatt for å dø. Senere blir den døende McGrath funnet av Gordon, West og Rita Escobar. McGrath avslører at han er uskyldig i anklagene om massemord, og at Loveless er den egentlige skyldige. Gordon, West og Rita tar deretter opp jakten på Loveless i toget deres. West klarer å deaktivere toget til Loveless, men ikke før Loveless bruker en kanon til å stoppe toget deres. Rita Escobar som er livredd for å bli tatt til fange av doktoren igjen, utløser ved ett uhell en sovegass som slår ut både West, Gordon og henne selv.
De våkner igjen etter å ha blitt tatt som gissel av Loveless, og gjengen hans har tatt kontroll over toget deres. McGrath skryter av at han har til hensikt å ta president Grant til fange under en seremoni. West og Gordon blir vitne til Loveless' ultimate våpen: en gigantisk mekanisk edderkopp bevæpnet med kanoner av nitroglyserin. Loveless bruker den mekaniske edderkoppen til å fange presidenten. Loveless' plan er å ødelegge USA med mindre presidenten går med på å dele opp USA i flere mindre stater og gi makten i de forskjellige statene til Storbritannia, Frankrike, Spania og Mexico, i tillegg til at han skal beholde ett gigantisk landområde for seg selv. Loveless krever at president Grant etterkommer kravene hans, men presidenten nekter. Loveless prøver å skyte Gordon i ett forsøk på å få presidenten til å overgi seg. Men West klarer å distrahere Loveless, slik at Gordon kan slippe unna. Men Loveless klarer å stikke av i den påfølgende kampen, og han tar presidenten med seg.
For å redde presidenten, bygger Gordon og West en flymaskin som klarer å ta igjen Loveless' mekaniserte edderkopp. Gordon og West krasjer flyet rett inn i edderkoppen og en kamp oppstår, nå på mekaniske bein. Gordon og West får overtaket, og Loveless faller ut av edderkoppen til sin sikre død. Presidenten utnevner Gordon og West til de første agentene i det nylig opprettede Secret Service. Gordon og West møter Rita Escobar igjen. Hun nevner at professor Escobar egentlig er ektemannen hennes, og ikke faren hennes som hun tidligere hadde påstått. Den siste scenen i filmen viser Gordon og West som rir gjennom ørkenen og inn i solnedgangen. Kameraet panorerer utover, og viser at de faktisk rir gjennom ørkenen på den mekanisk edderkoppen.
Tore Nysæter
Tore Nysæter (født 4. februar 1970 i Oslo) er en norsk lærer, høyrepolitiker og tidligere ordfører i Narvik. (2011- 2015)
Nysæter vokste opp i Verdal fra 1972, og studerte i Trondheim fra 1989 til 1993. Han flyttet til Narvik i 1994. Nysæter har jobbet ved Framnes ungdomsskole. Han satt i formannskapet i kommunestyret i Narvik 2007-2011 og var varaordfører. I 2011 ble han valgt til ordfører i Narvik, den første fra Høyre etter at Arbeiderpartiet hadde hatt ordførervervet i til sammen 100 år.
Nysæter støttet i 2011 et forslag om å melde Narvik kommune inn i Troms fylke, ettersom han mente det ville øke statstilskudd og bedre helseadministrasjonen.
Rigas Feraios
Rigas Feraios (gresk: Ρήγας Βελεστινλής; født 1757 i Velestino i Thessalia, død 1798 i Beograd) var en gresk forfatter og revolusjonær som blir husket som en fremragende figur i den greske opplysningstiden og blir regnet som en gresk nasjonalhelt. Han var også det første offeret for det greske opprøret mot Det osmanske riket som var forløpet til den greske uavhengighetskrigen.
Liv og virke
Han vokste opp i kloster før han begynte på sin karriere i militæret og etter det jobbet han ved diverse utenlandske konsulater i Hellas. Han publiserte også sin egen avis for en stund. I tillegg trykte han hefter og pamfletter som var basert på prinsippene under den franske revolusjonen.
Han publiserte også mange greske oversettelser av utenlandske verk og han samlet sine dikt i et manuskript som ble utgitt etter hans død i 1814. Han skrev entusiastiske dikt og bøker om gresk historie og mange av dem ble svært populære.
Punisk
Punisk er et utdødd semittisk språk som tidligere ble talt av punerne ved middelhavskysten av Nord-Afrika og på flere øyer i Middelhavet.
Rigas Feraios
Liv og virke
En statue av Rigas Feraios er blitt reist ved inngangen til universitetet i Athen. Det er også blitt reist en statue av ham i Beograd i begynnelsen av gaten som har fått navnet Ulica Rige od Fere etter ham.
Punisk
Punisk utviklet seg fra fønikisk i de fønikiske koloniene ved Middelhavet. Språket er utelukkende kjent fra inskripsjoner og fra enkelte ord og navn i latinsk og gresk litteratur. Skuespillet Poenulus av Plautus inneholder noen få linjer på punisk. Etter at romerne hadde erobret det karthagiske riket ble punisk gradvis fortrengt av latin, men språket eksisterte fortsatt på 400-tallet e.Kr.
Rigas Feraios
Liv og virke
Den unge Henrik Wergelands dikt "Rhigas nygræske Krigssang" (1827) er en fri oversettelse av et av Rigas' mest kjente kampsanger.
Stensund och Krymla
Stensund och Krymla er et tettsted i Trosa kommune i Södermanlands län i Södermanland i Sverige. I 2010 hadde tettstedet 346 innbyggere.
Junker
Junker (fra gammelhøytysk Juncherre, ung herremann) kan bety:
Strindheim skoles Musikkorps
Strindheim Skoles Guttemusikkorps ble stiftet 1. november 1937 etter initiativ fra skolestyrer H. P. Tønne. Med lån fra Strindens Sparebank ble det anskaffet 20 instrumenter og øvelsene kom i gang. Krigen hindret første opptreden 17. mai 1940. Ti år etter stiftelsen, 17. mai 1947, var første gang korpset kunne marsjere i byens gater på nasjonaldagen. Korpset var et rent guttekorps fram til 1961, da korpsets navn ble endret til Strindheim Skoles Musikkorps. Størrelsen på korpset har siden den gang vært mellom 40 og 70 aktive og 15–25 aspiranter.
I januar 2002 bestod korpset av 96 medlemmer, hvorav 35 aspiranter. SSM har en rekke oppdrag gjennom året, fra tradisjonelle arrangement i maidagene til blomstergudstjeneste i Strindheim kirke i juni og kirkekonsert i desember, til ulike oppdrag for bedrifter og organisasjoner. Korpset har vært sterkt deltagende under storsatsingene «Absolute Strindheim» i 1998 og «Knutsen og Ludvigsen» i februar 2000, showkonserter som er laget i samarbeid med Strindheim skole og Trondheim kommunale kulturskole. SSM var med i «Prosjekt Samspill», et samarbeidsprosjekt mellom skole, korps og musikk og kulturskolene.
Strindheim Skoles Musikkorps deltar på stevner både innenlands og utenlands. Korpset har bl.a vært i Russland, Ungarn, Nederland, Danmark, Østerrike, England, Stockholm og på Bornholm.
Gradski Stadion (Skopje)
Natsionalna arena «Filip II Makedonski» (makedonsk: Национална арена "Филип II Македонски") er en idrettsarena i Skopje i Nord-Makedonia. Den brukes primært til fotball. Den er hjemmebanen til de to makedonske lagene FK Vardar og FK Rabotnički. Det makedonske landslaget i fotball spiller også sine hjemmebaner her.
Stadionet er lokalisert i byparken i Skopje. Det har en kapasitet på 30 000 tilskuere, hovedsakelig fordelt over hovedtribunene på sørsiden og nordsiden av banen. Gressmatta er kanadisk gress. Arkitekten som tegnet stadionet het Kliment Trpe Stefanov, og sørtribunen sto ferdig i 1947, mens nordtribunen sto ferdig i 2009. I øyeblikket blir stadionets østtribune og vesttribune bygget ut slik at de skal passe til størrelsen på nord- og sørtribunen. Stadionet skal stå ferdig i 2011, og ha en kapasitet på 36 400.
Stadionet byttet i februar 2009 til sitt nåværende navn etter å tidligere ha hetet «Gradski Stadion».
As the Shadows Rise
As the Shadows Rise (utgitt 1993) er den første EPn til de norske black metal bandet Emperor.
Den har blitt gjennutgitt i split albumet True Kings of Norway i 2000 av Spinefarm Records. EP-en er også utgitt som bootleg av Hell Slaughter Records i 2006, begrenset til 300 kopier.
Activision
Noen av deres mest kjente produkter er seriene og spillene:
Studioer under Activision
Activision eier en rekke studioer:
Clásica de San Sebastián 2011
Clásica de San Sebastián 2011 ble arrangert 30. juli og var den 31. utgaven av rittet.
21 lag deltok med åtte ryttere hver; de 18 ProTeam og tre inviterte profesjonelle kontinentallag: Caja Rural, Geox-TMC og Andalucía-Caja Granada.
Ciudad de la Costa (kommune)
Ciudad de la Costa er en kommune (spansk: municipio) i Canelones-departementet i det sørlige Uruguay. Hovedstaden heter Ciudad de la Costa.
Geografi
Ciudad de la Costa grenser i nord mot Pando, i øst mot Salinas, i sør mot Río de la Plata, og i vest mot Paso Carrasco og Nicolich.
Historie
Ciudad de la Costa ble grunnlagt i 15. mars 2010.
Regjeringen
Ordføreren (alcalde) i kommunen er Omar Rodríguez (2010-2015).
Sund (Södermanland)
Sund er et tettsted ved innsjøen Sillen i Trosa kommune i Södermanlands län i Södermanland i Sverige. I 2010 hadde tettstedet 329 innbyggere.
Metallisitet
Metallisitet brukes innen astronomi og astrofysikk, for å beskrive den andel materie (for eksempel en stjerne) som består av andre grunnstoffer enn hydrogen og helium. Metaller brukes som et samlebegrep for alle atomer med atomnummer større enn 2. I denne sammenheng bidrar f.eks karbon til metallisiteten selv om det ikke er et metall i vanlig definisjon.
Metallisiteten av et objekt kan gi en pekepinn om dets alder. Hydrogen og helium utgjorde henholdsvis 76 % og 24 % av all vanlig materie etter Big Bang, med kun spor av tyngre grunnstoffer som litium og beryllium. Alle tyngre grunnstoffer er senere produsert ved nukleosyntese i stjerner og supernovaer. Derfor vil høy metallisitet tilsi at objektet er dannet relativt senere enn et objekt med lav metallisitet. Høy er et relativt begrep – metallisiteten i unge stjerner er sjelden over 2 (%). Solen er en tredjegenerasjonsstjerne (populasjon I) og har en metallisitet på 1,6. De eldste førstegenerasjonsstjernene (populasjon III) har en metallisitet nær 0.
Et annet mål som brukes ved spektroskopi måler forholdet mellom jern og hydrogen i spekteret som (Fe/H) for stjernen eller stjernetåken. Forholdet uttrykkes i forholdet til verdien for solen som normal og oppgis logaritmisk. En (Fe/H)-metallisitet på 0 er derfor det samme som for solen mens (Fe/H)-metallisitet på -1 er en tiendedel av solens.
Helge Halvorsen
Helge Halvorsen (født 1947) var ordfører i Nord-Aurdal kommune i Oppland for Arbeiderpartiet i perioden 2007–2011. Han ble kommunens første direktevalgte ordfører, og kommunens første ordfører fra Arbeiderpartiet.
Metallisitet
Eksterne lenker
Metallsitet på answers.com
Ludwig Leichhardt
Ludwig Leichhardt (født 23. oktober 1813 i Sabrodt ved Trebatsch, Preussen, død antagelig 1848 i Sentralaustralia) var en tysk oppdager, zoolog, botaniker og geolog.
Leichhardt kom 1842 til Australia, hvor han viet seg til utforskningen av det da stort sett ukjente kontinentets dyreliv, botanikk og geologi.
Junkers
Betegnelsen Junkers kan sikte til
Junkers (disambiguation)
Oliver County
Oliver County er et fylke i den amerikanske delstaten Nord-Dakota. Det ligger i de sentrale delene av staten og grenser mot McLean County i nordøst, Burleigh County i øst, Morton County i sør og mot Mercer County i vest.
Oliver Countys totale areal er 1 894 km² hvorav 20 km² er vann. I 2000 hadde fylket 2 065 innbyggere og administrasjonssenteret ligger i byen Center.
Fylket ble grunnlagt 14. april 1885 og fikk formelle rettigheter (organisert) 18. mai 1885.
Operasjon Bundle
Operasjon Bundle var en sabotasjeaksjon som foregikk mellom oktober 1943 og april 1944, rettet mot den tyske okkupasjonsmaktens skipstrafikk i Oslo havn. Operasjonen var en oppfølger til suksessen Operasjon Mardonius i april 1943.
Deltagere i Operasjon Bundle var blant annet Gregers Gram og Max Manus, samt to fra Kompani Linge, Einar Judén og Carl Fredrik Wiborg. Kolbein Lauring, som akkurat var blitt løslatt etter å ha sonet over to år i tysk fangenskap, tok seg jobb på en bunkringsbåt og hjalp til med spaning.
Etter Mardonius hadde vaktholdet rundt havnen blitt forsterket, samt det var installert flere lys rundt skipene. I tillegg ble flere limpets oppdaget i Tor Stenersen og Martin Olsens dekkleilighet 11. desember 1943, noe som førte til ytterligere økt vakthold. Den 19. desember inntraff Filipstad-ulykken der en brann i et kullopplag på havneområdet Filipstad fikk 800 tonn ammunisjon til å eksplodere. Manus antok at dersom det ble foretatt noen sabotasjer da ville de få skylden for ulykken også. Flere sabotasjeforsøk ble gjort i løpet av 1943, men de slo alle feil av forskjellige årsaker. Den 23. februar 1944 fikk Gram og Judén plassert flere limpets ombord den nybygde patruljebåten «Doggerbank» på 780 tonn som lå ved Honnørbryggen. Sprengladningene eksploderte om morgenen dagen etter og båten la seg på den grunne havnebunnen. Den hadde fått store skader.
Sjøheimevernets innsatsstyrke Bundle
Bundle var navnet til Sjøheimevernets Innsatsstyrke, basert i Horten. Den ble nedlagt i 2017.
VM i curling for menn 2000
Curling-VM for herrer 2000 ble arrangert 1. april – 9. april 2000 i Braehead Arena i Glasgow i Skottland.
Eksterne lenker
WCF Statistics
Dødens investeringer
Dødens investeringer er en kriminalroman av Kjell Ola Dahl.
Boka kom ut i 1993. Romanen var Kjell Ola Dahls litterære debut og den første i serien om politiførstebetjent Gunnarstranda og hans kompanjong.
Dødens investeringer er en kriminalroman med økonomisk kriminalitet som sentralt tema.
Etter Dahls debut med Dødens investeringer fulgte en bølge av norsk kriminallitteratur hvor politiet var sentrale aktører, såkalte politiromaner.
Handling
Dødens investeringer åpner med at en ung mann våkner sammen med en kvinne i hennes leilighet i en gård på Grünerløkka i Oslo. Kvinnen blir neste dag funnet drept og den unge mannen blir mistenkt. Når den unge mannen også blir funnet drept i sin leilighet må Gunnarstranda og Frølich gå bredere ut i sin etterforskning. De velger å fokusere på kvinnens arbeidsplass, et mykvareutviklingsfirma, og finner at hennes kolleger er svært tilbakeholdne med informasjon. Gunnarstranda og Frølich finner ut at selskapet har likviditetsproblemer og at det er noe merkelig med en emisjon selskapet har foretatt. Politimennene søker nå mot selskapets likviditet, forretningspraksis og den rollen som den drepte kvinnen har hatt på en forretningsreise.
Mende (Lozère)
Mende er en kommune i departementet Lozère i regionen Occitanie sør i Frankrike. Mende er hovedstad i departementet.
Befolkningsutvikling
Antall innbyggere i kommunen Mende (Lozère)
Hermann Starheimsæter
Hermann Starheimsæter (født 2. august 1950 i Lærdal) er en norsk forfatter bosatt i Sykkylven. Han debuterte i 1980 med diktsamlinga Lungeblæretre. Han har siden gitt ut tre diktsamlinger til, ei novellesamling og to barnebøker. Den tospråklige dikt/fotoboka Steinskuggar/Stoneshadows (1991) som han gav ut sammen med fotograf Jens Hauge og oversetter Robin Fulton, blir av mange regnet som et høydepunkt i sin sjanger.
De senere årene har Hermann Starheimsæter markert seg mest som romanforfatter. For sin første roman, den gripende barneskildringen Han gjorde det (1990) fikk han flere priser. Han har siden gitt ut fem romaner til, og utvidet sitt formelle og språklige register for hver bok. I romanene sine skildrar Starheimsæter gjerne det pressede sinn, sammenbrudd, abnorme sjelstilstander. Ikke minst gjelder dette hans tre siste romaner, Nordvegen (2003), Nattbussen (2007) og Der nåden finst (2012). Disse bøkene er de første i en større serie om språk og galskap.
Blant litteraturkritikere er Hermann Starheimsæter kjent for sin evne til å skildre sansninger og mimoseaktige sinnsstemninger. Han får ofte ros for sine språklige kvaliteter. Språklig kraftverk var ord som ble brukt om hans nest siste bok, Nattbussen.
Tove Haugli
Tove Haugli (født 1. mai 1961) var ordfører i Nord-Fron kommune i Oppland for Arbeiderpartiet fra 2007 til 2011. Hun var varaordfører i perioden før, fra 2003 til 2007. Kommunen har vært styrt av Ap siden 1927. Senterpartiet og Olav Røssum tok over ordførerstolen i 2011.
ANZ Stadium
ANZ Stadium er et stadionanlegg i Sydney. Det er Australias nasjonalarena, og ble bygd til VM i rugby 2003.
Stadion var vertskap for både friidrett og fotball under Sommer-OL i 2000. Åpningsseremonien den 15. september samt avslutningsseremonien den 1. oktober ble også holdt på Olympiastadion.
TanZam-vegen
TanZam er en viktig vegstrekning som går mellom Tanzania og Zambia. Den ble bygd i flere etapper i perioden 1968 til 1973. Hovedformålet med vegen var å gi Zambia tilgang til havn, og få etablert en transportkorridor til Zambia, Malawi og søndre deler av Den demokratiske republikken Kongo. Vanligvis regnes den 1 753 km lange strekningen mellom Dar-es-Salaam og Kapiri Mposhi som TanZam. Store deler av veien går gjennom svært kuperte fjellområder, delvis over 2 000 moh.
Den avløste og fulgte traséen til en nedslitt vei som populært ble kalt "Hell's Road to Lusaka".
Tanzania
Vegen har riksvegnummer T1 i Tanzania og går mellom hovedstaden Dar-es-Salaam og grensebyen Tunduma. Den ble opprinnelig kalt Barabara kuu (den store veien). Det er en strekning på 921 kilometer. Vegen går igjennom provinsene Dar-es-Salaam, Pwani, Morogoro, Iringa og Mbeya med byene Morogoro, Mikumi, Iringa, Makambako og Mbeya som ligger nær den Zambiske grense. Vegen går igjennom Mikumi nasjonalpark i en strekning på 50 km, hvor det hvert år skjer mange kollisjoner mellom dyr og kjøretøy.
Zambia
I Zambia utgjør TanZam den delen av Great North Road som går mellom Kapiri Mposhi og Nakonde som er grenseby mot Tanzania. Vegen har her riksvegnummer T2. Stekningen mellom Kapiri Mposhi og Nakonde er 832 km.
Se også
Det er en del unøyaktigheter og uklarheter når det gjelder begreper.
The Death of Jack Hamilton
The Death of Jack Hamilton er den fjerde novellen i samlingen Everything's Eventual: 14 Dark Tales av Stephen King. Historien går under sjangeren krim, og er basert på den sanne historien om et av medlemmene i John Dillingers første gjengs død.
Handling
Historien er skrevet i førsteperson. Homer Van Meter, et medlem i John Dillingers gjeng, forteller om gjengmedlemmet John Hamiltons sakt, smertefulle død. Van Meter begynner med å beskrive da Dillinger ble drept av Melvin Purvis' menn utenfor Biograph Theater (Purvis refereres til som Homers nemesis flere ganger), og tar også for seg teorien om at det ikke var Dillinger som ble drept. Etter hvert legger han fra seg disse teoriene, på grunnlag av at han selv så Jack Hamiltons død. I løpet av flukten fra en skytescene i Little Bohemia Lodge i Wisconsin blir Hamilton skutt av politiet, og kulen sitter fast i lungen, noe som etter hvert fører til et seriøst tilfelle av koldbrann. Joseph P. Moran nekter å behandle ham, og Van Meter og Dillinger blir tvunget til å ta Hamilton med til Volney Davis og hans kjæreste, Rabbits, to medlemmer fra Ma Barkers gjeng, samt Mas egen sønn, Arthur Barker. Kings forteller går i detalj angående Hamiltons siste minutter, inkludert at han går inn i demens før han dør en smertefull, endelig død.
Seigo Narazaki
Seigo Narazaki (楢﨑 正剛) (født 15. april 1976 i Kashiba) er en japansk profesjonell fotballspiller for den japanske fotballklubben Nagoya Grampus. Han er målvakt, og er også en del av. Narazaki har spilt for flere andre klubber i sin karriere, blant annet Yokohama Flügels og Nara Ikuei H.S. fra Japan.
Han ble tatt ut til Fotball-VM 2010 i Sør-Afrika.
Ranchi
Ranchi (hindi ) er den største byen og hovedstaden i den indiske delstaten Jharkhand. I år 2019 var det offisielle innbyggertallet på 2,856,968 personer, mens det i 2009 ble anslått at rundt 1,300,000 mennesker levde i byen. Et av Indias eldste psykiatriske sykehus ligger i Ranchi.
Navnet Ranchi benyttes også om distriktet rundt byen. Ranchi-distriktet hadde i 2011 offisielt 2 914 253 innbyggere og dekket 7 574 km².
Byen, som ligger 652 meter over havet, er sentrum for en stor jordbruksregion, der det først og fremst dyrkes ris, hirse, belgfrukter, oljevekster, te og bomull.
Chartreskatedralen
Chartreskatedralen (fransk: Cathédrale Notre-Dame de Chartres) ligger i Chartres 80 km sørvest for Paris og anses for å være et av de flotteste gotiske byggverk i Frankrike.
Byggingen av katedralen startet i 1145, men 10. juni 1194 brant nesten hele katedralen, (utenom den vestre delen av fasaden), samt store deler av byen. Størstedelen av den nåværende bygningen ble oppført i perioden 1194 til 1220. Dette er grunnen til at det bare er den vestre fasaden som er i tidlig-gotisk utførelse, og den er meget spesiell på grunn av de asymmetriske tårnspirene. Det sørlige tårnet ble bygd på 1200-tallet, mens det nordre først ble oppført tidlig på 1500-tallet.